
J e g y z ő k ö n y v


[bookmark: _GoBack]Készült Bácsalmás Város Önkormányzata Képviselő-testületének 2018. december 17-én, 10 óra 5 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária, Márai András, Schaffer Tünde és Turcsányi Csaba képviselők (8 fő); 
valamint
Patocskai Ibolya jegyző és Szommer Károly, a Bácsalmási Járási Hivatal vezetője (2 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Nagy Gábor képviselő (1 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 8 fő jelen van (89 %). Az ülés összehívását azzal indokolja, hogy a mai nap délután 2 óráig teljesíteni kell a pályázati hiánypótlást. Jegyzőkönyv-hitelesítőknek Schaffer Tünde és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (8 igen szavazattal) az alábbi határozatot hozza:

322/2018. (XII. 17.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Schaffer Tünde és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendi pont megtárgyalását javasolja, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

323/2018. (XII. 17.) Bácsalmás v. öh.

Napirend megállapítása	Határozat

I.	Bácsalmás Város Önkormányzatának Képviselő-testülete a 2018. december 17-i rendkívüli ülésén a következő napirendi pontot tárgyalja meg:

1. Bácsalmás Város Önkormányzata „Bölcsődei fejlesztés program” című benyújtott pályázatán való változtatás támogatása a bekért hiánypótlás alapján (1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Bácsalmás Város Önkormányzata „Bölcsődei fejlesztés program” című benyújtott pályázatán való változtatás támogatása a bekért hiánypótlás alapján 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. 

Légrádi Mária képviselő nem érti meg, hogy hogyha 100 M Ft-ba kerül egy meglévő épület bölcsődévé történő kialakítása, milyen előre nem látható költség merülhet fel, sokallja a jelzett kiadási tételeket.

Márai András képviselő hihetetlennek és megdöbbentőnek tartja, hogy az építőiparban egy-két év alatt 40 %-os áremelkedés volt.

Dr. Bakó Mária Lujza képviselő furcsállja, hogy az eszközbeszerzés hamarabb valósul meg az ingatlan-felújításnál, ezért javasolja az ingatlan-felújítás határidejének 2019. szeptember 30-i határidőre, az eszközbeszerzés megvalósításának 2019. december 31-ére való módosítását a cselekvési ütemtervben.

Németh Balázs polgármester kérdezi a pályázati referenstől, hogy az iménti javaslattal módosítható-e a cselekvési ütemterv.

Skropkó Adrián pályázati referens igennel válaszol.

Németh Balázs polgármester az előterjesztés határozati javaslatának az elfogadását – 2019. szeptember 30-i ingatlan-felújítási és 2019. december 31-i eszközbeszerzési határidő meghatározásával – szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

324/2018. (XII. 17.) Bácsalmás v. öh.

Bácsalmás Város Önkormányzata 
„Bölcsődei fejlesztés program” című 
benyújtott pályázatán való változtatás 
támogatása a bekért hiánypótlás alapján 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) az alábbiak szerint módosítja a bölcsőde kialakítására irányuló pályázat benyújtásáról szóló 287/2018. (X.30.) Bácsalmás v. öh. jelölésű határozatát:

„A projekt célja: Bácsalmás Kistérségi Többcélú Társulás fenntartásában működő Bácsalmás Kistérségi Többcélú Társulás Óvoda-Bölcsődéje Kunbajai úti Telephelyén bölcsőde kialakítása. 
A megvalósítás helyszíne: 6430 Bácsalmás, Kunbajai utca 1. (hrsz.:1869)
Az ingatlan tulajdonosa, tulajdonosi hányad: Bácsalmás Város Önkormányzata, 6430 Bácsalmás, Gróf Teleki József utca 4-8., 100 %-ban tulajdonos.
A projekt összköltsége: 100.896.489,- Ft.
Támogatás összege: 95.851.665,- Ft.
Önerő összege: 5.044.824,- Ft.
Támogatási intenzitás: 95%
Cselekvés ütemterv: 
2018.11.30.: Pályázat benyújtása
2019.03.30.: Benyújtott pályázatról döntés
2019.06.30.: Közbeszerzés megvalósul – (526.310,- Ft)
2019.09.30.: Ingatlan-felújítás megvalósul – (90.374.112,- Ft)
2019.12.31.: Eszközbeszerzés megvalósul – (9.469.757,- Ft)
2019.12.31.: Projektmenedzsment munka megvalósult – (526.310,- Ft)’
Képviselő-testület rendelkezése: Előre nem látható okokból, áremelkedés miatt, a költségek emelkedése esetén is vállalja a beruházás megvalósítását, továbbá a megvalósítás és a finanszírozás tervezett időbeni ütemezését.”

Határidő: azonnal
Felelős: Németh Balázs polgármester

Operatív felelős: Skropkó Adrián pályázati referens

A határozatról értesül: 
- kivonattal:	1. Németh Balázs polgármester  
		2. Patocskai Ibolya jegyző
		3. Horváth István PBÜ osztályvezető 
		4. Skropkó Adrián pályázati referens

Németh Balázs polgármester – több napirendi pont nem lévén – megköszöni a részvételt, és az ülést 10 óra 20 perckor berekeszti.

K. m. f.

